เรื่องร้องเรียน: ปัญหาที่ต้องเผชิญ คือ 1.ช่างเอาเศษปูนมาเททิ้งหน้าบ้านอย่างแรง ฝุ่นลอยฟุ้งและปลิวเข้าบ้าน ต้องปิดประตูหน้าบ้าน และ ตากผ้าไม่ได้เลยค่ะ  2. เสียงดังมาก ทั้งจากเครื่องมือ การทุบ และการโยนของกระแทกแรงๆ  3.ทำงานทุกวันไม่หยุด  การซ่อมแซมตัวบ้านเป็นสิทธิ์ของเจ้าของบ้าน   ผ่านมาเดือนกว่าแล้ว แต่พฤติกรรมไม่เปลี่ยนเลย ไม่อยากว่าช่าง กลัวความปลอดภัยของคนในบ้าน ครอบครัวมีแต่ผู้หญิง   อยากขอความเห็นใจบ้าง เพื่อนบ้านติดกันหลังอื่นๆ มีคนอาศัยทุกหลังเลยนะคะ  เจ้าของบ้านที่ซ่อมแซมไม่ค่อยเข้ามาดูการทำงานของช่างเลย
การดำเนินการของเจ้าหน้าที่: เจ้าหน้าที่เทศกิจติดตามผลการแก้ไขเรื่องร้องเรียนเจ้าของบ้านจัดเก็บขยะถุงปูนและจัดอุปกรณ์ป้องกันฝุ่นที่ลอยฟุ้งไปยังบ้านใกล้เคียงให้เรียบร้อยแล้วครับ
ความเห็นของผู้แจ้ง: A.แบ่งการให้คะแนนนะคะ 1. ส่วนของจนท.ให้เต็ม 5 ค่ะ เพราะแจ้งเรื่องแล้ววันรุ่งขึ้นเข้ามาตรวจสอบปัญหา+ติดตามให้เลย ขอบคุณมากนะคะ  2. ส่วนบ้านที่ต่อเติมช่างก็ยังไม่ปรับปรุง ปัญหาเรื่องฝุ่นก็ยังเหมือนเดิม ให้ 1 คะแนนค่ะ  B.ปัญหาที่เจอ คือ เรื่องฝุ่นจากการเจียรวัสดุก่อสร้างฟุ้งตลอดทั้งวัน   C.สิ่งที่เดือดร้อนมากๆ คือ 1.อากาศก็ร้อนแถมต้องปิดประตูกันฝุ่นเข้าบ้าน ทำให้มันร้อนมากกว่าเดิมนะคะ 2.ที่บ้านมีเด็ก+คนแก่ ไม่สบายเป็นภูมิแพ้ ออกนอกบ้านต้องใส่หน้ากาก 3.แก้ปัญหาเองโดยฉีดน้ำที่ (พื้น+ประตู+ต้นไม้)หน้าบ้านตัวเอง ทุกวัน วันละ3-4รอบ เป็นเวลามากกว่า 30 วันแล้ว เพื่อคลายร้อน+ลดฝุ่นก่อนเข้าบ้าน และต้องจ่ายค่าน้ำแพงขึ้น 4.ตากเสื้อผ้าก็มีฝุ่น ใส่ก็คัน+บางตัวต้องซักใหม่  พฤติกรรมช่าง คือ นั่งเจียรกระเบื้องฯลฯ ที่จอดรถหน้าบ้าน แล้วค่อยยกของเข้าไปทำในตัวบ้าน สงสัยว่าทำไมช่างไม่เจียรกระเบื้องฯลฯในตัวบ้าน?  เป็นเพราะฝุ่นใช่มั้ยค่ะ? แล้วคนอื่นต้องมารับฝุ่นแทนหรอ เรื่องนี้มันอยู่ที่จิตสำนึกของคน   มีจนท.มาตรวจก็เอาผ้าใบมาปิด ฉีดน้ำพรมฝุ่น  พอจนท.ไม่มาทุกอย่างก็เหมือนเดิม  เจ้าของบ้านมาดูการทำงานของช่าง เห็นฝุ่นฟุ้งเจ้าบ้านยังไม่เตือนช่างเลย นั่งมองดูเฉย เห็นแล้วเหนื่อยใจ
พื้นที่: แขวงหนองค้างพลู เขตหนองแขม กรุงเทพมหานคร